**KÚPNA ZMLUVA**

**č.: SVO-RVO1-2024/000823-00**

**na nákup návesu na prepravu kontajnerov**

**( časť 3 )**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon č. 343/2015 Z. z.**“)

(ďalej len „**zmluva**“)

medzi zmluvnými stranami

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený:

IČO: 00151866

DIČ: 2020571520

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

(ďalej len „**Kupujúci**“)

a

**Predávajúci:**

Obchodné meno:

Sídlo:

Právna forma:

Oprávnený konať v mene spoločnosti:

IČO:

DIČ:

IČ DPH:

Bankové spojenie:

Číslo účtu:

IBAN:

Tel.:

e-mail :

Zapísaný v :

(ďalej len „**Predávajúci**")

**(Predávajúci** a **Kupujúci** spolu aj ako „**Zmluvné strany“**)

**Úvodné ustanovenie**

1. Zmluvné strany uzatvárajú túto zmluvu v súlade s výsledkom verejnej súťaže na predmet zákazky (časť 3 - Náves na prepravu kontajnerov)“ ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ..../2024 dňa ......2024 pod značkou ............. - MST (ďalej len „Verejné obstarávanie“).
2. Základným účelom tejto Kúpnej zmluvy je v súlade s výsledkom verejného obstarávania zabezpečenie dodania predmetu zákazky podľa článku 1 a Prílohy č. 1 tejto Kúpnej zmluvy.

**Článok 1**

**Predmet zmluvy**

1. Predmetom tejto Kúpnej zmluvy je záväzok Predávajúceho dodať náves na prepravu kontajnerov v počte dva (2) kusy vrátane dopravy do miesta dodania v súlade s Prílohou č.1 tejto Kúpnej zmluvy (ďalej len „predmet zmluvy“) riadne a včas Kupujúcemu a previesť na Kupujúceho vlastnícke právo k predmetu zmluvy a záväzok Kupujúceho predmet zmluvy prevziať a zaplatiť zaň dohodnutú kúpnu cenu v zmysle čl. 3 tejto Kúpnej zmluvy.
2. Predmet zákazky musí spĺňať technickú špecifikáciu uvedenú v prílohe č. 1 tejto Zmluvy
3. Súčasťou dodaného predmetu zákazky je vždy aj príslušná dokumentácia, príslušné osvedčenia, atesty, certifikáty a protokoly o vykonaných skúškach, základný technický opis, záznam zaškolenia obsluhy, servisná knižka a návod na obsluhu a údržbu pre podvozok a nadstavbu. Dokumentáciu je Predávajúci povinný predložiť v slovenskom jazyku alebo v českom jazyku

# Článok II

# Miesto dodania, vlastnícke právo a prechod nebezpečenstva škody

* 1. Miestom dodania:

Záchranná brigáda HaZZ v Humennom, Mierová 3, 066 01  Humenné – 1 kus

Záchranná brigáda HaZZ v Žiline, Bánovská cesta 8111, 010 01 Žilina – 1 kus

* 1. Vlastnícke právo k predmetu zákazky a nebezpečenstvo škody na predmete zákazky prechádza na Kupujúceho okamihom prevzatia predmetu zákazky v zmysle tejto Zmluvy.

# Článok III

# Kúpna cena

* 1. Kúpna cena za dodané Vozidlo bola určená v zmysle zákona č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách (ďalej len „Cena“). Kupujúci sa zaväzuje zaplatiť za Vozidlo Cenu, ktorá je uvedená v Prílohe č. 2 tejto Zmluvy.
  2. V cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Predávajúceho, najmä dopravné náklady do miesta dodania, balné, náklady vykladania predmetu zákazky v mieste dodania, clo, iné dane a iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom verejnej moci ako aj dodanie dokumentácie, ktorá je nevyhnutná na užívanie Vozidla alebo s nimi súvisí. V kúpnej cene sú zahrnuté všetky náklady na zaškolenie obsluhy v sídle Kupujúceho, ako i ostatné náklady súvisiace s dodaním predmetu zákazky.
  3. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z.  
     o dani z pridanej hodnoty v znení neskorších predpisov (ďalej len „zákon o DPH“) v deň vzniku daňovej povinnosti.

# Článok IV

# Platobné a fakturačné podmienky

* 1. Kupujúci sa zaväzuje za dodané Vozidlo zaplatiť Predávajúcemu Cenu podľa tejto Zmluvy na základe faktúry, ktorú je Predávajúci povinný vystaviť najneskôr do pätnástich (15) dní odo dňa dodania predmetu zákazky.
  2. Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov (ďalej len zákon o DPH“). Súčasťou faktúry musí byť najmä:
* jednoznačná informácia, či Predávajúci je alebo nie je platiteľom DPH,
* číslo a názov tejto Zmluvy a dátum jej uzavretia,
* potvrdený preberací a odovzdávajúci protokol podľa bodu 5.5 tejto zmluvy,
  1. Lehota splatnosti faktúry je tridsať (30) dní odo dňa jej doručenia Kupujúcemu.
  2. V prípade, ak faktúra neobsahuje všetky náležitosti podľa zákona o DPH alebo tejto Zmluvy, Kupujúci   
     je oprávnený vrátiť faktúru Predávajúcemu a požiadať ho o odstránenie nedostatkov a o vystavenie novej faktúry. V takomto prípade nová tridsať (30) dňová lehota splatnosti začína plynúť v deň, kedy bola opravená faktúra doručená Kupujúcemu.
  3. Faktúra bude uhrádzaná výhradne bezhotovostne prevodným príkazom. Cena sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Zmluvy.
  4. Predávajúci prehlasuje, že ku dňu podpisu tejto Zmluvy [uplatňuje/neuplatňuje] osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle   
     § 68d zákona o DPH.
  5. V prípade, ak sa Predávajúci rozhodne začať uplatňovať vyššie uvedenú úpravu v zmysle § 68d zákona o DPH, je povinný o tejto skutočnosti bezodkladne písomne informovať Kupujúceho. Rovnako je Predávajúci uplatňujúci úpravu v zmysle § 68d zákona o DPH povinný bezodkladne písomne informovať Kupujúceho o skončení uplatňovania tejto úpravy.
  6. V prípade, ak v dôsledku nesprávneho uplatnenia dane z pridanej hodnoty Kupujúcim vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Predávajúcim bude Kupujúcemu dodatočne uložená pokuta alebo akákoľvek ďalšia sankcia správcom dane v zmysle všeobecne záväzných právnych predpisov platných na území SR, je Predávajúci povinný tieto uhradiť Kupujúcemu.

# Článok V

# Dodacie podmienky

* 1. Lehota na dodanie predmetu zákazky je do osemnásť (18) mesiacov odo dňa nadobudnutia účinnosti tejto Zmluvy.
  2. Predávajúci dodá predmet zákazky do miesta dodania v súlade s touto Zmluvou počas pracovných dní v čase od 07.00 hod. do 12.00 hod.
  3. Predávajúci doručí písomnú výzvu na prevzatie predmetu zákazky najmenej dva (2) pracovné dni pred predpokladaným termínom prevzatia.
  4. V prípade, ak hrozí, že Predávajúci nedodá Vozidlo v lehote určenej podľa tejto Zmluvy, Predávajúci bude o tejto skutočnosti informovať Kupujúceho bez zbytočného odkladu po tom, čo sa o tejto skutočnosti dozvie.
  5. Predávajúci sa zaväzuje, že predmet zákazky bude dodaný v súlade s prílohou č. 1 tejto Zmluvy vrátane zákonom požadovanej povinnej výbavy a podložiek na upevnenie tabuliek pre evidenčné číslo a spolu s príslušnou dokumentáciou a dokladmi, ktoré sú potrebné na prevzatie predmetu zákazky a ich používanie podľa tejto Zmluvy (ďalej aj „technická dokumentácia“). Prevzatie predmetu zákazky sa potvrdí v preberacom protokole, ktorý podpíšu obe Zmluvné strany a bude obsahovať minimálne tieto údaje a prílohy:

1. typ, značka a model
2. sériové číslo
3. zoznam výbavy a príslušenstva,
4. písomné poučenie o spôsobe vykonávania servisných prehliadok, vrátane rozsahu, periodicity   
   a bližšieho popisu servisných činností počas predpokladanej výkonovej a časovej doby životnosti   
   pre každú samostatne funkčnú časť predmetu zákazky (podvozok, nadstavba) podľa odporúčaní ich výrobcov,
5. dokumentácia podľa bodu 1.3 tejto Zmluvy,
6. čitateľné mená a priezviská a podpisy povereného odovzdávaj osoby a preberajúcej osoby,
7. pečiatku a dátum prevzatia predmetu zákazky Kupujúcim.
   1. Predávajúci je povinný zaškoliť troch zamestnancov Kupujúceho pre každý jednotlivý predmet zákazky v sídle Kupujúceho tak, aby zamestnanci po takomto zaškolení mohli bez ďalších podmienok samostatne obsluhovať predmet zákazky.
   2. Predávajúci sa zaväzuje odovzdať predmet zákazky bez vád, na základe Preberacieho protokolu. Predávajúci umožní Kupujúcemu riadne prevzatie dodaného predmetu zákazky a ich kontrolu. Vady zistené pri dodaní predmetu zákazky je Kupujúci povinný oznámiť Predávajúcemu pri jeho prevzatí. Vady skryté je Kupujúci povinný oznámiť bez zbytočného odkladu. Ak Predávajúci nedodá predmet zákazky na miesto dodania, riadne a včas, je Kupujúci oprávnený odmietnuť ich prevzatie. Predávajúci je následne povinný bezodkladne písomne oznámiť nový čas dodania.
   3. V prípade, ak Kupujúci prevezme predmet zákazky s vadou/ami, je povinný tieto vady popísať v Preberacom a odovzdávajúcom protokole s určením termínu na odstránenie vád/vady bez zbytočného odkladu.
   4. Predávajúci záväzne prehlasuje, že ním dodávaný predmet zákazky spĺňa požadovanú kvalitu podľa požiadaviek Kupujúceho v súlade s podmienkami Verejného obstarávania a požiadavkami príslušných platných technických alebo iných noriem a všeobecne záväzných právnych predpisov platných na území SR. Súčasťou dodaných Vozidiel bude aj dokumentácia podľa bodu 1.3 tejto Zmluvy.
   5. Predávajúci sa zaväzuje Kupujúcemu s dodaním Vozidiel predložiť aktualizovaný zoznam siete servisných stredísk (vlastných alebo zmluvných partnerov), ktoré sú servisným miestom schopným plniť povinnosti vyplývajúce z vykonávania záruky podľa tejto Zmluvy a za podmienok stanovených Predávajúcim.

# Článok VI

# Záručné a servisné podmienky

6.1. Predávajúci zodpovedá v súlade s príslušnými ustanoveniami Obchodného zákonníka za vady dodaného predmetu zákazky.

* 1. Záručná doba dodaného predmetu zákazky je dvadsaťštyri (24) mesiacov, vrátane príslušenstva a výbavy,   
     ktorá je súčasťou predmetu zákazky. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá Predávajúci a Kupujúci nemôže predmet zákazky riadne užívať.
  2. Kupujúci je povinný oznámiť Predávajúcemu zjavné vady na dodanom predmete zákazky, o ktorých sa dozvedel po ich prevzatí, najneskôr do tridsiatich (30) dní odo dňa dodania predmetu zákazky podľa článku V tejto Zmluvy. Kupujúci je povinný oznámiť skryté vady na dodanom predmete zákazky počas celej záručnej doby bez zbytočného odkladu od zistenia týchto vád.
  3. Kupujúci je povinný oznámiť Predávajúcemu vady Vozidla písomne kontaktnej osobe Predávajúceho uvedenej v článku VII. tejto Zmluvy.
  4. Uznanie alebo neuznanie reklamovanej vady predmetu zákazky je Predávajúci povinný písomne oznámiť do piatich (5) pracovných dní po jeho doručení kontaktnej osobe Kupujúceho uvedenej v článku VII tejto Zmluvy.   
     Ak sa Predávajúci v tejto lehote nevyjadrí, má sa za to, že reklamácia je oprávnená a Predávajúci súhlasí s oznámenými vadami (ďalej len „Oprávnená reklamácia“).
  5. Počas plynutia záručnej doby a po riadnom uplatnení reklamácie vady predmetu zákazky má Kupujúci právo, aby bola vada Predávajúcim bezplatne, včas a riadne odstránená. Predávajúci je povinný odstrániť vady na dodanom predmete zákazky podľa bodu 6.3 tohto článku Zmluvy do desiatich (10) pracovných dní od ich oznámenia Kupujúcim, ak sa Predávajúci a Kupujúci písomne nedohodnú inak. Záručná doba sa predlžuje o dobu od potvrdenia o uznaní reklamovanej vady do času protokolárneho / preukázateľného odovzdania predmetu zákazky bez vád, teda doba počas ktorej sú v rámci záručnej opravy odstraňované vady predmetu zákazky, za ktoré zodpovedá Predávajúci a pre ktoré Kupujúci nemôže predmet kúpy riadne užívať.
  6. Predávajúci je v prípade nahlásenia vady predmetu zákazky povinný zabezpečiť výjazd technika a/alebo prijatie predmetu zákazky do miesta odstránenia vady (ďalej len „Servis“) do dvadsiatich štyroch (24) hodín od nahlásenia vady písomne alebo elektronicky/ telefonicky Kupujúcim, podľa toho, ktoré oznámenie nastalo skôr.
  7. Odtiahnutie a/alebo odvoz predmetu zákazky z prevádzok Kupujúceho do miesta odstránenia vady určené Predávajúcim (Servisu) v prípade, ak vadu nie je možné odstrániť u Kupujúceho, zabezpečí Predávajúci na vlastné náklady. Pri odovzdaní predmetu zákazky bude spísaný protokol o odovzdaní.
  8. V prípade, ak Predávajúci odmietne odstrániť vady, alebo neodstráni vady v lehote podľa tohto článku Zmluvy, je Kupujúci oprávnený odstrániť vady predmetu zákazky sám alebo prostredníctvom ním poverenej osoby (servisu) na náklady Predávajúceho.

**Článok VII**

**Komunikácia a doručovanie**

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
  2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Kupujúceho vo veciach zmluvných a prevzatia predmetu zákazky je:

Kontaktnou osobou za Predávajúceho vo veciach zmluvných a odovzdania predmetu zákazky je:

[●], tel.: [●], email: [●].

* 1. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví tejto Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien kontaktných údajov podľa tohto článku Zmluvy sa Zmluvné strany dohodli, že nie je potrebné uzatvárať dodatok k tejto Zmluve. Zmluvné strany si bezodkladne oznámia zmenu kontaktných údajov.

**Článok VIII**

**Sankcie**

* 1. Zmluvné strany sa dohodli, že v prípade ak bude Predávajúci v omeškaní s dodaním predmetu zákazky podľa čl. V bod 5.1 tejto Zmluvy, Kupujúci je oprávnený požadovať zaplatenie zmluvnej pokuty za každý aj začatý deň omeškania s plnením vo výške 0,05 % z celkovej kúpnej ceny bez DPH podľa tejto Zmluvy.
  2. V prípade, ak Predávajúci neodstráni vady na predmete zákazky v lehote podľa článku VI bod 6.6. tejto Zmluvy, Kupujúci je oprávnený požadovať zaplatenie zmluvnej pokuty za každý aj začatý deň omeškania vo výške 1000,- EUR (slovom: tisíc eur).
  3. Zmluvné strany sa dohodli, že v prípade ak bude Kupujúci v omeškaní so zaplatením kúpnej ceny za dodaný predmet zákazky, má Predávajúci právo požadovať od Kupujúceho zaplatenie zákonných úrokov z omeškania z nezaplatenej sumy, za každý deň omeškania.

**Článok IX**

**Ukončenie zmluvy**

* 1. Táto Zmluva môže byť ukončená:
     1. písomnou dohodou Zmluvných strán,
     2. písomným odstúpením zo strany Kupujúceho alebo Predávajúceho v prípade podstatného porušenia Zmluvy,
     3. písomnou výpoveďou Kupujúceho.
  2. Kupujúci je oprávnený odstúpiť od tejto Zmluvy pri podstatnom porušení Zmluvy Predávajúcim, najmä ak:
     1. predávajúci je v omeškaní s dodaním Vozidla v lehote podľa čl. V bod 5.1 tejto Zmluvy o viac ako tridsať (30) dní, alebo
     2. dodané Vozidlo má opakované vady, pričom za opakované vady sa pokladá dodanie Vozidla, ktoré má vady opakované minimálne dva (2) krát v priebehu dvanástich (12) mesiacov,
     3. pred termínom plnenia je zrejmé, že Predávajúci bude v omeškaní s dodaním Vozidla, alebo Zmluvu poruší inak podstatným spôsobom a Kupujúci nemá záujem na plnení s takýmto omeškaním, resp. porušením, alebo
     4. predávajúci je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
     5. z dôvodov stanovených zákonom (najmä § 19 Zákona o verejnom obstarávaní), alebo
     6. Predávajúci, jeho subdodávateľ alebo subdodávateľ podľa zákona č. 315/2016 Z. z. o registri partnerov verejného sektora neboli v čase uzatvorenia tejto Zmluvy a po dobu jej trvania zapísaný v registri partnerov verejného sektora podľa zákona č. 315/2016 Z. z. alebo ich konečný užívateľom výhod bola v čase uzatvorenia tejto Zmluvy alebo ním stala kedykoľvek počas jej účinnosti osoba uvedená v § 11 ods. 1 písm. c) Zákona o verejnom obstarávaní.
  3. Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie povinností vyplývajúcich z tejto Zmluvy na strane Kupujúceho sa považuje omeškanie Kupujúceho s úhradou faktúry/faktúr viac ako šesťdesiat (60) dní po lehote ich splatnosti.
  4. Odstúpenie od tejto Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane. V prípade pochybností sa má za to, že je odstúpenie od tejto Zmluvy doručené druhej zmluvnej strane tretí deň po jeho odoslaní.
  5. Odstúpením od tejto Zmluvy niektorej zo Zmluvných strán sa táto Zmluva zrušuje ku dňu doručenia odstúpenia druhej Zmluvnej strane. Pri odstúpení od tejto Zmluvy si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku tejto Zmluvy.
  6. Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Zmluvy považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, a to najmä vojny, živelné katastrofy, štrajky značného rozsahu majúce súvislosť s predmetom tejto Zmluvy. Za vyššiu moc sa však nepovažujú najmä výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.
  7. Túto Zmluvu môže Kupujúci písomne vypovedať aj bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Predávajúcemu.

**Článok X**

**Subdodávatelia**

* 1. Predávajúci je oprávnený zadať časť zákazky subdodávateľovi, pričom zodpovedá Kupujúcemu akoby plnil sám. Subdodávateľom/ subdodávateľmi v čase uzavretia tejto Zmluvy v súlade s Verejným obstarávaním je / sú subdodávatelia uvedení v Prílohe č. 3 tejto Zmluvy.
  2. Predávajúci je oprávnený zmeniť subdodávateľa iba so súhlasom Kupujúceho a je povinný oznámiť Kupujúcemu pred plánovanou zmenou:
     1. identifikačné údaje nového subdodávateľa, vrátane údajov o osobe oprávnenej konať   
        za subdodávateľa, v rozsahu meno a priezvisko, trvalý pobyt, pozícia, dátum narodenia,
     2. podiel na zákazky, ktorý bude plniť nový subdodávateľ,
     3. dôvody zmeny subdodávateľa ako aj dopady zmeny subdodávateľa na Kupujúceho.
  3. Kupujúci sa vyjadrí k navrhovanému subdodávateľovi do štrnástich (14) dní odo dňa doručenia žiadosti   
     o zmenu subdodávateľa.
  4. Predávajúci je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, zápis do registra partnerov verejného sektora podľa zákona č. 315/2016 Z. z. a podmienky stanovené v § 11 ods. 1 Zákona o verejnom obstarávaní, pričom splnenie týchto podmienok je Predávajúci povinný kedykoľvek na žiadosť Kupujúceho bezodkladne preukázať.
  5. Kupujúci je oprávnený rozhodnúť o nechválení subdodávateľa alebo vylúčiť subdodávateľa aj bez udania dôvodu, pričom Predávajúci je povinný riadiť sa takýmto rozhodnutím Kupujúceho a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto Zmluvy vlastné kapacity.
  6. Predávajúci je povinný Kupujúcemu bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
  7. Predávajúci je povinný zabezpečiť zmluvou so subdodávateľom, aby sa povinnosti Predávajúceho a práva Kupujúceho podľa tejto Zmluvy primerane vzťahovali aj na vzťahy medzi Predávajúcim a subdodávateľom.

**Článok XIV**

**Spoločné a záverečné ustanovenia**

* 1. Pokiaľ nie je v Zmluve uvedené inak, budú sa vzájomné vzťahy Zmluvných strán, ktoré vznikli na základe tejto Zmluvy a ktoré nie sú v nej výslovne upravené, riadiť príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky. Prípadné spory, ktoré vzniknú z tejto Zmluvy, sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  2. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Túto Zmluvu zverejní Kupujúci.
  3. Zmluvu možno dopĺňať alebo meniť výhradne formou písomných a očíslovaných dodatkov k tejto Zmluve podpísaných oboma zmluvnými stranami, ktoré sa po podpísaní stávajú neoddeliteľnou súčasťou tejto Zmluvy.
  4. Táto Zmluva je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
  5. Neoddeliteľnou súčasťou tejto Zmluvy je:

Príloha č. 1 – Opis predmetu zákazky

Príloha č. 2 – Štruktúrovaný rozpočet

Príloha č. 3 – Zoznam subdodávateľov

* 1. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete tejto Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy.

V Bratislave dňa ........................... V ......................... dňa .........................

za Kupujúceho: za Predávajúceho :

............................................... .................................................................